مصطفى محمود

مصطفى محمود (27 ديسمبر 1921 - 31 اكتوبر 2009)، فيلسوف و دكتور و كاتب مصرى.

مصطفى كمال محمود حسين آل محفوظ، من الأشراف و بينتهى نسبة لعلى زين العابدين. ابوه مات سنة 1939 بعد سنين من الشلل، درس طب و اتخرج سنة 1953 و اتخصَص فى الأمراض الصدرية، اتفرغ للكتابة و البحث سنة 1960. و اتجوز سنة 1961 و انتهى الجواز بالطلاق سنة 1973. خلف ولدين اسمهم "أمل" و"أدهم". واتجوز مرة تانية سنة :1983 من السيدة زينب حمدى وانتهى الجواز ده برده بالطلاق سنة 1987.

ألف 89 كتاب منهم الكتب العلمية والدينية و الفلسفية و الاجتماعية و السياسية بالاضافة للحكايات و المسرحيات وقصص الرحلات، و كان بيتميز أسلوبه بالجاذبية مع العمق والبساطة.

قدم الدكتور مصطفى محمود 400 حلقة من برنامجه التلفزيونى المشهور (العلم والايمان)، وبنى سنة 1979 جامعه فى القاهرة المعروف بـ "جامع مصطفى محمود". و 3 مراكز تابعه ليه كانت بتهتم بعلاج اصحاب الدخل المحدود و كان بيروحها كتير من الناس بسبب سمعتها الكويسة، و عمل قوافل للرحمة من 16 دكتور، ويضم المركز 4 مراصد فلكية، و متحف للجيولوجيا، و كان اللى ماسكينه أساتذة متخصصين و بيضم المتحف مجموعة من الصخور الجرانيتية، و الفراشات المحنطة بأشكالها المختلفة و الكائنات البحرية، والاسم الاصلى للجامع هو "محمود" وسماه باسم والده.

 شوف 
لستة الكتاب المصريين
الاطباء الادباء

 مصادر 

تصنيف:مواليد 1921
تصنيف:وفيات 2009
تصنيف:اطبا مصريين
تصنيف:كتاب مصريين
تصنيف:مفكرين مصريين
تصنيف:مجددين
تصنيف:مصريين اخدوا جايزة الدوله التقديريه
تصنيف:منايفه
تصنيف:ناس من شبين الكوم